title: Cortes de Castiella
text: Nel sieglu XVII amplióse'l númberu cola adición de dos votos atribuyíos colectivamente a grupos de ciudaes: les de Galicia en 1623 y les d'Estremadura en 1653 (por iniciativa de Plasencia, que tuviera votu antes del sieglu XV). Esti total de 20 ye'l que se caltuvo mientres les dos sesiones de Cortes del sieglu XVIII, que yá nun yeren namás castellanes, yá que tamién allegaron los procuradores de la Corona d'Aragón, 17, colo qu'en xunto había 37 ciudaes españoles representaes.